Source: https://www.zakonypreludi.sk/zz/1988-74
Timestamp: 2019-03-20 19:21:49+00:00
Document Index: 2434667

Matched Legal Cases: ['§ 392', '§ 26', '§ 7', '§ 7', '§ 13', '§ 2', '§ 25', '§ 25', '§ 7']

74/1988 Zb. Vyhláška Federálneho ministerstva palív a energetiky, ktorou sa mení a dopĺňa vyhláška Federálneho m... | Aktuálne znenie
74/1988 Zb.
Vyhláška č. 74/1988 Zb.Vyhláška Federálneho ministerstva palív a energetiky, ktorou sa mení a dopĺňa vyhláška Federálneho ministerstva palív a energetiky č. 172/1982 Zb. o základných podmienkach dodávky vykurovacích plynov, ropy a gazolínu
Platnosť od 24.05.1988 do31.03.1990
Účinnosť od 01.06.1988 do31.03.1990
Zrušený 11/1990 Zb.
Aktuálne znenie 01.06.1988 - 31.03.1990
z 25. apríla 1988,
ktorou sa mení a dopĺňa vyhláška Federálneho ministerstva palív a energetiky č. 172/1982 Zb. o základných podmienkach dodávky vykurovacích plynov, ropy a gazolínu
Federálne ministerstvo palív a energetiky po dohode so zúčastnenými ústrednými orgánmi a Štátnou arbitrážou Československej socialistickej republiky ustanovuje podľa § 392 ods. 1 Hospodárskeho zákonníka a podľa § 26 zákona č. 67/1960 Zb. o výrobe, rozvode a využití vyhrievacích plynov (Plynárenský zákon):
Vyhláška č. 172/1982 Zb. o základných podmienkach dodávky vykurovacích plynov, ropy a gazolínu sa mení a dopĺňa takto:
1. V § 7 ods. 1 sa na konci pripája táto veta:
„Táto povinnosť sa nevzťahuje na odbery uvedené v odseku 7.“.
2. § 7 ods. 7 znie:
„(7) Pre novo budované závody a prevádzky, prípadne rekonštruované odberné zariadenia dojednáva dodávateľ s odberateľom po dobu ich výstavby a uvádzania do prevádzky osobitné podmienky odberu, najmä spôsob usmernenia odberu v čase vyhlásenia regulačných opatrení a vyhodnocovanie spotreby. Trvanie osobitných podmienok sa určí s prihliadnutím na technické podmienky odberateľa na čas nevyhnutne potrebný. Denný odberový diagram sa dojednáva na predpokladanú hodnotu.“.
„(2) Vykurovacími krivkami sú:
1. krivka - základný odber podľa dojednaného diagramu,
2. krivka - odber znížený na zmluvne dohodnuté množstvá; to sa netýka zdravotníctva, školstva, bytového fondu a pod.,
3. krivka - odber znížený na zmluvne dohodnutú úroveň bezpečnostného a technického minima. Zníženie sa netýka nevyhnutných zdravotníckych služieb, denného zásobovania obyvateľstva základnými životnými potrebami a osobitných poľnohospodárskych prevádzok.“.
4. § 13 ods. 3 písm. b) znie:
„b) pre odberateľov vykurovacieho charakteru [§ 2 ods. 2 písm. b)]
1. krivka + 2 až - 3%,
2. a 3. krivka + 0 až - neobmedzené.“.
5. V § 25 ods. 1 písm. b) posledná veta znie:
„V prípade zisteného porušenia odberateľskej disciplíny pri vyhlásení regulačných opatrení u odberateľov technologického charakteru a 3. vykurovacej krivky u odberateľov vykurovacieho charakteru sa penále vypočíta za celý čas regulácie po jednotlivých dňoch.“.
6. V § 25 sa za odsek 1 vkladá nový odsek 2, ktorý znie:
„(2) Odberatelia s dojednanými osobitnými podmienkami odberu podľa § 7 ods. 7 sú penalizovaní iba pri vyhlásení obmedzujúcich stupňov a havarijného stupňa.“.
Táto vyhláška nadobúda účinnosť 1. júnom 1988.